als_Latn dik_Latn sag_Latn
Temat Kryesore
- Kjo lehtësi do te bëhet e mundur falë marrëveshjes se bashkëpunimit që u nënshkrua sot në Prishtinë nga ministri i Mirëqenies Sociale dhe Rinisë Erion Veliaj, dhe ministri i Punes dhe Mireqenies Sociale në Kosovë, Arban Abrashi
Një marrëveshje për heqjen e lejeve të punës dhe njohjen e kontributeve të pensioneve, u nënshkrua sot në Kosovë, nga ministri i Mirëqenies Sociale Erion Veliaj, dhe homologu i tij kosovar Arban Abrashi.
Përmes kësaj marrëveshje, qytetarët shqiptarë nuk do kenë më nevojë për të marrë një leje pune për t'u punësuar në Kosovë. Shqiperia tashmë i ka hequr lejet e punës për shtetasit kosovarë që punojnë në vendin tonë, dhe nëpërmjet kësaj marrëveshje synohet integrimi dhe hapja e tregut të punës mes dy vendeve tona, nga e cila mund të përfitojnë një numër i madh qytetarësh që punojnë në vendet reciproke.
Gjithashtu, në bashkëpunimin midis dy ministrive parashikohet edhe nënshkrimi i një marrëveshjeje në fushën e pensioneve, me qellim njohjen reciproke të periudhave të kontributeve në secilin vend. Gjatë takimit, u ra dakord qe qendrat e formimit profesional të Kosovës të ofrojnë mundësi aftësimi pa pagesë, ku të rinjtë shqiptarë nga zonat Hasit dhe Kukësit mund të ndjekin qendrat profesionale në Gjakovë ose Prizren.
Dy ministrat dhanë një konferencë për mediat, ku vlerësuan se, kjo marrëveshje do të sjelle lehtësira dhe përfitime të ndjeshme për qytetarët e të dyja vendeve.
“Këto marrëveshje janë një hap konkret bashkëpunimi. Marrëveshja e liberalizimit të tregut të punës i shërben dy vendeve sepse sa më i madh të jetë tregu i punës, aq më të mëdha mundësitë për punësim. Siç e dini, Shqipëria tashme ka eliminuar barrierat për hyrjen ne tregun e punës se Shqipërisë se qytetareve nga Kosova. Me marrëveshjen e sotme ramë dakord për çuarjen më tej të këtij procesi në Kosovë. Ndërkaq, në fushën e pensioneve kemi patur një vit të suksesshëm. Është koha të lidhim marrëveshje për njohjen e kontributeve te pensioneve duke nisur nga vetja së pari”, tha ministri Erion Veliaj.
Ndërsa ministri Abrashi pasi falënderoi ministrin Veliaj për bashkëpunimin theksoi se, “heqja e lejeve të punës për qytetarët shqiptarë është një hap i rëndësishëm për një treg të përbashkët pune".
Gjatë vizitës në Kosovë, ministri Veliaj zhvilloi një takim edhe me ministrin e Kulturës, Rinisë dhe Sporteve, Kujtim Shala. Një pritje e veçantë iu rezervua ministrit Veliaj edhe nga kreu i Komunës së Prishtinës, Shpend Ahmeti.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn